**Rutiner for overgang mellom nivåer, tjenester, kommuner**

Følgende rutine følges når stafettholder og/eller foreldre/foresatte ser behov for overgang mellom nivåer/tjenester/kommuner:

1. Stafettholder avtaler møte gjennom loggen med foresatte og undersøker om det er aktuelt å inkludere flere kommunale tjenester i loggen.
2. Foresatte må signere nytt samtykkeskjema: [*Samtykkeerklæring til utveksling av informasjon*](https://somkom-my.sharepoint.com/:w:/g/personal/mette_reinfjord_somna_kommune_no/EWmnWVd6_XVMhoFIO44KrDkBZR0JH134ef2yGR1kGeyJFA?e=zXZvI1)*.* Kryss av for hvilke tjenester det er aktuelt å inkludere.
3. Stafettholder kontakter leder ved aktuelle tjenester og ber om at en representant fra tjenesten kan være med i samtale med foresatte på stafettloggmøte.
4. I stafettloggmøtet fremlegges saken, og tiltak som har vært gjort i loggen drøftes.
5. Det avtales om det skal utformes henvisning til aktuelle tjenester.
6. Hvis kun 1 tjeneste skal inkluderes i loggen skal stafettholder skifte barnets/den unges logg fra nivå 1 til nivå 2.
7. Hvis det i møtet er klart hvilke nye tiltak som er aktuelle skal disse loggføres allerede på møtet.

8. Hvis ytterligere flere tjenester skal koples på må stafettholder skifte barnets/den unges logg til nivå 3.

9. Hvis flere tjenester skal inkluderes i barnets/den unges logg ved et senere tidspunkt og disse tjenestene ikke er nevnt i samtykkeskjema, må stafettholder starte igjen på punkt 1 i denne rutinen.

10. Denne rutinen følges også dersom et barn/en ungdom flytter til en annen tjeneste eller kommune.

|  |  |  |
| --- | --- | --- |
| Utarbeidet: 28.06.23 | Revideres: Juni 24 | Sist revidert: |